**JÄRVAMAA TERVISENÕUKOGU TÖÖKORD**

 **ÜLDSÄTTED**

- Järvamaa Tervisenõukogu on nõuandva õigusega nõukoda, mille tegevuse eesmärk on seista Järvamaa elanike vaimse, füüsilise ja sotsiaalse heaolu eest, kaardistada vajadustele vastavad teenused ja tegevused ning toetada nende tekkimist;

- nõukogu juhindub oma tegevuste ja töö korraldamisel SA Järvamaa kinnitatud Järvamaa valdkondlike nõukodade tööpõhimõtetest jääkorrast;

- nõukogu töövormiks on koosolek;

- tervisenõukogu liikmed valitakse nõukogusse valdkonnapõhiselt ja kinnitatakse Sihtasutus Järvamaa otsusega;

- nõukogu esimees on Järva maakonna kohaliku omavalitsuse esindaja ning määratakse nõukogu juhtima üheaastaseks perioodiks (rotatsioon toimub iga aasta kohalike omavalitsuste kaupa);

- nõukogu tööd koordineerib rahvatervise ja turvalisuse spetsialist;

- nõukogu tegevuse kulud kaetakse Järva maakonna tervisedendusliku tegevuskava vahenditest.

**NÕUKOGU TEGEVUSE EESMÄRGID**

- aidata kaasa tervist toetava keskkonna loomisele maakonnas, et soodustada elanike tervist toetavate valikute tegemist;

- tõsta elanike teadlikkust terviseriskidest ja tervist toetavast käitumisest, soodustada arengut, et tervislik valik on lihtsaim valik;

- vähendada ebavõrdsuse teket enim haavatavate gruppide seas;

- juhinduda maakonna ühtlase arengu põhimõttest.

**NÕUKOGU ÜLESANDED JA TEGEVUSED**

- nõukogu osaleb maakonna terviseprofiili ning teiste oluliste arengudokumentide koostamisel ning töötab välja maakonna tervisedenduse strateegilised suunad;

- kasutab tegevuste täitmise ja mõju hindamise mõõdikuid, seirab tegevuskavade täitmist ning kohandab vajadusel;

- soodustab võrgustikutöö juurutamist asutustes/ettevõtetes ning aitab võrgustikke koostööle;

- jälgib maakonna elanike üldist heaolu toetavate tegevuste ühtlast arengut kogu maakonnas;

- seab maakonna elanike heaolu ja terviseparendamisel ühiseid eesmärke, viib ellu ning jälgib nende täitmist;

- tervisenõukogu vaatab üle, teeb ettepanekuid ja kiidab heaks järgmise aasta maakonna tervise tegevuskava hiljemalt 15. novembriks.

**NÕUKOGU VÄÄRTUSED**

- nõukogu liikmed on spetsialistid, kel on oma valdkonnas laiapõhjalised teadmised;

- nõukogu liikmed peavad lugu usalduslikust suhtlemisest, üksteise toetamisest ning on koostööle avatud;

- nõukogu lähtub oma töös tõenduspõhistest tegevustest ja tegevuste järjepidevusest;

- kõigil on õigus avaldada arvamust ning saada sisulist ja konstruktiivset tagasisidet;

- nõukogu liikmed väärtustavad tervisenõukogu kohtumisi ning annavad endast parima.

**NÕUKOGU TÖÖKS OLULISED KOKKULEPPED**

- nõukogu kohtub regulaarselt vähemalt 1 kord kvartalis või vastavalt vajadusele sagedamini;

- koosolekute kuupäevad lepitakse kokku aegsasti;

- nõukogu liikmed osalevad aktiivselt nõukogu töös;

- nõukogu liikmed osalevad meeskonnatööd toetavatel koolitustel ja arenduspäevadel;

- koosolekust koostatakse protokoll või memo, mis annab ülevaate toimunust ja olulisematest otsustest.

**NÕUKOGU ÕIGUSED**

- saada infot Tervise Arengu Instituudilt (TAI), Haigekassalt ja teistelt institutsioonidelt ja võrgustikelt:

- valdkonna uuemate suundade ja arengute osas riigis;

- riiklike strateegiate ja programmide eesmärkide täitmiseks;

- ülesannete täitmiseks vajalikke materjale, koolitusi ja muid vahendeid.

- saada tagasisidet organisatsioonidelt ja koostööpartneritelt (Külaselts, MTÜ, Ühistu jne.).

**KOOSOLEKU ETTEVALMISTAMINE JA LÄBIVIIMINE**

- koosoleku päevakorra kinnitab ja koosoleku kutsub kokku nõukogu esimees;

- koosoleku kutsed saadab välja Järva maakonna rahvatervise ja turvalisuse spetsialist;

- koosoleku materjalid valmistab ette Järva maakonna rahvatervise ja turvalisuse spetsialist;

- kõikidel nõukogu liikmetel on võimalus esitada päevakorrapunkte;

- nõukogu taotleb otsustamises konsensust, hääletamise korral on igal liikmel üks hääl. Poolt- ja vastuhäälte võrdse jagunemise korral on otsustav nõukogu esimehe hääl;

- nõukogu liikmetele teatatakse nõukogu koosolekust vähemalt kaks nädalat enne toimumist. Teates on näidatud koosoleku toimumise aeg, koht ning päevakord. Koosoleku teade edastatakse elektrooniliselt;

- nõukogu töövormiks on koosolek. Nõukogu võib küsimuste käsitlemiseks pidada ka elektroonilisi arutelusid. Otsused protokollitakse;

- nõukogu otsused on avalikud ja nõukogu tegevust kajastatakse Sihtasutus Järvamaa veebilehel.